46 getuies gaan teen modelagentskap-baas getuigDawie de Villiers (regs) en sy regsverteenwoordiger Jacque Pienaar. Foto: ANA Die staat het Maandag in die hooggeregshof, wat in Palm Ridge sit, aangevoer dat Dawie de Villiers (35) tussen 2011 en 2013 verskeie misdade gepleeg het, waaronder verkragting, die blootstelling van kinders aan pornografie, crimen injuria en bedrog. Die lys van getuies sluit sy beweerde slagoffers sowel as kenners en ondersoekers in. De Villiers staan tereg op 38 aanklagte. Staatsaanklaer Arveena Persad het tydens die verrigtinge ŉ aansoek ingedien vir De Villiers se beweerde slagoffers om in camera te getuig. Regter Cassim Moosa het die aansoek toegestaan. Slegs een van die aanklagte van seksuele aanranding sal in die ope hof aangehoor word. Die aanklag hou verband met ŉ beweerde voorval tussen 2006 en 2007 in Alberton toe hy glo ŉ volwasse vrou seksueel aangerand het. Die saak is tot Woensdag uitgestel om die hof kans te gee om ŉ Afrikaanse tolk te vind. Klik hier vir vorige berigte oor die saak op Maroela Media.